 Abwaanku muxuu yiri Iskaa wax u qabsada noloshu waa udub dhexaadkiiye, sidaas sideedii dooddii xalay waxaa laysla qeexay in dalka lagu dhiso si iskaa wax u qabso ah misna laga qeyb qaato dhismaha goobaha danta guud sida waddooyinka, goobaha caafimaadka, waxbarashada iyo sidoo kale in door muhiim ah laga qaato ilaalinta bilicda dalka, iyada oo qof walba xil gooni ah iska saarayo ilaalinta nadaafadda guud, waxaana laysku baraarujiyay in dalka laga gudbiyo muuqaalo wanaag iyo samaan ka tarjumaya si adduun weynaha loo tuso in Soomaali nooli ay wali dunida guudkeeda joogto. 